**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN IŠ UAB „BRP INVEST“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš UAB „BRP Invest“, Klaipėdos miesto savivaldybės nuosavybėn vandentiekio, lietaus ir buitinių nuotekų tinklus Nidos g., Klaipėdoje, kurių bendra įsigijimo vertė – 38 336,00 Eur.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2018-01-25 sprendimu Nr. T2-11 „Dėl pritarimo vandens tiekimo ir nuotekų tvarkymo infrastruktūros objektų statybos sutarčių formoms“ ir 2019-01-31 sprendimu Nr. T2-26 „Dėl pritarimo paviršinių nuotekų tvarkymo infrastruktūros objektų statybos sutarčių formoms“ patvirtino trišalių sutarčių formas.

Tarp AB „Klaipėdos vanduo“, Klaipėdos miesto savivaldybės ir Statytojų buvo pasirašytos sutartys (2019-03-12 sutartis Nr. 2019/SUT.05-57/J9-1061 ir 2019-03-12 sutartis Nr. 2019/SUT.05-58/J9-1060), kurių pagrindu Statytojai įsipareigoja neatlygintinai perduoti nuosavybės teisę į infrastuktūrą (vandentiekio, lietaus ir buitinių nuotekų tinklai Nidos g., Klaipėdoje) Klaipėdos miesto savivaldybei.

Statytojai 2019-09-04 kreipėsi į Klaipėdos miesto savivaldybę su prašymu perimti nurodytą turtą neatlygintinai, kuriuo bus įgyvendinamos savarankiškosios savivaldybės funkcijos. Remiantis Vietos savivaldos įstatymo 6 straipsnio 30 punktu bus organizuojamas geriamojo vandens tiekimas ir nuotekų tvarkymas.

Nurodyti tinklai bus perduoti AB „Klaipėdos vanduo“.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. 2019-09-04 UAB „BRP Invest“ rašto „Dėl nekilnojamojo turto“ kopija, 1 lapas;
2. 2019-03-12 sutarties Nr. 2019/SUT.05-57/J9-1061 kopija, 6 lapai;
3. 2019-03-12 sutarties Nr. 2019/SUT.05-58/J9-1060 kopija, 5 lapai.

Turto skyriaus vedėjas Edvardas Simokaitis